**LĒMUMS**

Liepājā

|  |  |
| --- | --- |
| 2022.gada 17.martā |  Nr.114/5(prot. Nr.5, 35.§) |

Par telpas Klaipēdas ielā 96A

nodošanu lietošanā

Lai veicinātu sabiedrības izpratni par veselības veicināšanu cukura diabēta pacientiem, pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.1 punktu, trešo, piekto un sesto daļu, izskatot biedrības “Liepājas Diabēta biedrība” 2022.gada 4.februāra iesniegumu un Liepājas valstspilsētas pašvaldības domes pastāvīgās Finanšu komitejas 2022.gada 10.marta lēmumu (sēdes protokols Nr.3),Liepājas valstspilsētas pašvaldības dome **nolemj:**

1. Nodot sabiedriskā labuma organizācijai - biedrībai “Liepājas Diabēta biedrība” (reģistrācijas Nr.40008004015; juridiskā adrese: Klaipēdas iela 96A, Liepāja, LV-3416; sabiedriskā labuma organizācijas statuss piešķirts ar Valsts ieņēmumu dienesta 2005.gada 14.novembra lēmumu Nr.530) - sabiedriskā labuma darbības veikšanai bezatlīdzības lietošanā uz 5 (pieciem) gadiem telpas Nr.5, Nr.6 un Nr.7 Liepājas valstspilsētas pašvaldības nekustamajā īpašumā Klaipēdas ielā 96A, Liepājā (būves kadastra apzīmējums 17000430123001, telpu grupas kadastra apzīmējums 17000430123001003), kopā 35 m2 platībā (bilances vērtība 10099,43 *euro*).

2. Noteikt telpu nodošanas nepieciešamību un lietderību - pilnveidot sabiedrības izpratni par veselības veicināšanu cukura diabēta pacientiem kā slimības un īpaša dzīves veida būtību.

3. Noteikt telpu lietošanas mērķi - biedrības “Liepājas Diabēta biedrība” sabiedriskā labuma organizācijas darbības nodrošināšana.

4. Uzdot Liepājas pilsētas pašvaldības iestādei “Liepājas pilsētas Domes Sociālais dienests” noslēgt telpu lietošanas līgumu ar biedrību “Liepājas Diabēta biedrība”, ietverot līgumā šādus nosacījumus:

4.1. telpas biedrībai tiek nodotas bezatlīdzības lietošanā, kamēr biedrībai ir spēkā sabiedriskā labuma organizācijas statuss un biedrība veic sabiedriskā labuma darbību, bet ne ilgāk par pieciem gadiem;

4.2. līguma piecu gadu darbības termiņš sākas no līguma parakstīšanas dienas;

4.3. biedrībai aizliegts telpu iznomāt trešajām personām;

4.4. biedrība par saviem līdzekļiem norēķinās par saņemtajiem komunālajiem pakalpojumiem un nodrošina telpu uzkopšanu;

4.5. līgums par bezatlīdzības lietošanu tiek izbeigts un telpas nododamas atpakaļ, ja biedrība zaudē sabiedriskā labuma organizācijas statusu, telpas tiek izmantotas pretēji to lietošanas mērķim vai tiek pārkāpti līguma noteikumi vai telpas ir nepieciešamas Liepājas valstspilsētas pašvaldībai savu funkciju nodrošināšanai.

5. Lēmums zaudē spēku, ja biedrības “Liepājas Diabēta biedrība” vainas dēļ līgums par telpu Klaipēdas ielā 96A, Liepājā, lietošanu netiek parakstīts divu mēnešu laikā no lēmuma pieņemšanas dienas.

6. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Finanšu pārvaldei, Liepājas pilsētas Domes Sociālajam dienestam, biedrībai “Liepājas Diabēta biedrība” |